פירוש נוסף ערך זה עוסק במערכת לניהול למידה בקוד פתוח. אם התכוונתם לאתר אינטרנט שמספק קורסים מקוונים, ראו edX.

**Open edX** (תעתיק לעברית: אוֹפֶּן אֶדֶקְס) היא מערכת לניהול למידה (LMS) בקוד פתוח שפותחה על ידי ארגון edX (אֶדֶקְס) עבור אתר edx.org אתר שכולל קורסים פתוחים מרובי משתתפים (MOOC). ביוני 2013 שחרר ארגון edX את התוכנה שלו כקוד פתוח וקרא לה Open edX.

קוד התוכנה מבוסס בעיקר על שפת התכנות Python עם תשתית התוכנה Django.

רקע
---

הפלטפורמה פותחה במקור על ידי פיוטר מיטרוס, חוקר בMIT כפרויקט מחקר. במאי 2012 הוקדם ארגון edX על ידי מדענים מ-MIT ואוניברסיטת הרווארד, והתחזוקה של התוכנה עברה אליו. בשנת 2013 הם חברו לאוניברסיטת סטנפורד, ובאותה שנה יצאה הגרסה הראשונה של Open edX כפרויקט קוד פתוח.

אתר edX הוא עדיין אתר הלמידה מבוסס Open edX הגדול ביותר בעולם (נכון ל-2022), Open edX נמצא בשימוש בכל רחבי העולם כפלטפורמה שמאפשרת למוסדות אקדמיים ואחרים להעביר קורסים מקוונים דרכה, תוך מיתוג המוסד והתאמה אישית של הפלטפורמה. Open edX מאומצת על ידי מגוון רחב של ארגונים: ארגונים גדולים, כמו גוגל, מיקרוסופט ו-IBM, מוסדות להשכלה גבוהה כמו אוניברסיטת הרווארד ו-MIT וגם ארגונים קטנים ובינוניים. קהילת Open EdX מחזיקה קטלוג של אתרי למידה מבוססי Open EdX.

ארכיטקטורת התוכנה
-----------------

בפרויקט Open edX יש מספר רכיבים שמתקשרים ביניהם באמצעות ממשקי API. החלק המרכזי של ארכיטקטורת ה-Open edX הוא שירות שנקרא "פלטפורמת edX", והוא מכיל את יישומי ניהול הלמידה (LMS) ויישומי הכנת הקורסים (Studio). שירות זה נתמך על ידי אוסף של שירותי ווב אוטונומיים אחרים. כמעט כל הרכיבים מבוססים בצד השרת על Python ו-Django. בצד הלקוח, נעשה שימוש יותר ויותר בארכיטקטורת מיקרו-פרונטאנד וטכנולוגיות JavaScript כמו React.

Open edX משתמשת במסד הנתונים MySQL עבור ניהול המשתמשים ופעילויות של המשתמשים, ובמסד הנתונים MongoDB עבור אחסון מבני הקורסים השונים וגם עבור פורום הקורס.

### מערכת ניהול הלמידה (LMS)

מערכת הלמידה היא המערכת שבה הלומד נרשם לקורסים ולומד בהם. המערכת הזו מיועדת גם ללומד וגם למדריך, ויש להם הרשאות שונות במערכת. בעוד שהלומד יכול רק לצפות וללמוד בקורסים ולהשתמש בפורום הקורס, המדריך יכול גם לרשום לומדים לקורס, לצפות בהתקדמות הלומדים, לצפות ולשנות ציונים של לומדים, לנהל קבוצות, להוריד דוחות ציונים ועוד.

### הסטודיו

הסטודיו היא המערכת שמשמשת ליצירת תוכני הקורסים. כותבי הקורס יכולים לבנות את המבנה הכללי של הקורס, להחליט על מדיניות ציונים, להשתמש ברכיבים בסיסיים כמו רכיבי וידאו, רכיבי טקסט ו-HTML, רכיבי תרגיל בעלי ציון (Problems), וגם ברכיבים מתקדמים שמפותחים על ידי הקהילה, אלו דורשים התקנה במערכת.

### Xblock

XBlock היא ארכיטקטורת רכיבים מבוססת Python המאפשרת למפתחים ליצור רכיבי קורס עצמאיים, המסוגלים לעבוד בצורה חלקה עם רכיבים אחרים בבנייה של קורס מקוון במערכת Open edX.

היסטוריית גרסאות
----------------

אחת לכחצי שנה קהילת Open edX מפרסם גרסה יציבה בעלת שם. כל גרסה נקראת בשם של עץ, בסדר אלפביתי עולה. בדרך זו, כאשר רוב האנשים משתמשים באותה גרסה יציבה ועקבית, קהילת Open edX יכולה לשתף ידע ושיפורים ביתר קלות. הגרסאות נבדקות הן על ידי edX והן על ידי קהילת Open edX. הגרסה האחרונה ששוחררה היא הגרסה היחידה הנתמכת על ידי הקהילה.


| גרסה | תאריך שחרור | מאפיינים עיקריים |
| --- | --- | --- |
|
| **Initial** | 1 ביוני 2013 |  |
|
| **Aspan** (צפצפה) | 28 באוקטובר 2014 |  |
|
| **Birch** (שַׁדָּר) | 24 בפברואר 2015 | קוהורטים (קבוצות של לומדים) עם תוכן פרטי, ספריות תוכן ורכיבי תוכן אקראי |
|
| **Cypress** (ברוש) | 13 באוגוסט 2015 | תגים (Badges), תעודות, קורסים מותאמים אישית (CCX), הזדהות על ידי צד שלישי |
|
| **Dogwood** (קורנית) | 11 בפברואר 2016 |  |
|
| **Eucalyptus** (אקליפטוס) | 26 באוגוסט 2016 | סימניות (Bookmarks) |
|
| **Ficus** (פיקוס) | 23 בפברואר 2017 |  |
|
| **Ginkgo** (גינקו) | 14 באוגוסט 2017 |  |
|
| **Hawthorn** (עוזרר) | 7 באוגוסט 2018 |  |
|
| **Ironwood** (עץ ברזל) | 22 במרץ 2019 |  |
|
| **Juniper** (ערער) | 9 ביוני 2020 |  |
|
| **Koa** (קואה) | 9 בדצמבר 2020 |  |
|
| **Lilac** (לילך) | 9 ביוני 2021 |  |
|
| **Maple** (מייפל) | 20 בדצמבר 2021 |  |
|
| **Nutmeg** (אגוז מוסקט) | 9 ביוני 2022 |  |
|
| **Olive** (זית) | 12 בדצמבר 2022 (גרסה נוכחית) |  |
|
| **Palm** (דקל) | גרסה עתידית |  |
|

קהילה
-----

פיתוח ועיצוב הפלטפורמה תוכננו יחד עם הקהילה מראשית ההיסטוריה של הפרויקט. הקהילה מקיימת מספר קבוצות עבודה המתמקדות בשיווק, פיתוח גרסאות חדשות, תרגומים לשפות שונות, ניתוח נתונים, עיצוב גרפי ועוד. הקהילה מארחת ועידת Open edX שנתית, בכל שנה במקום אחר בעולם.

Open EdX בישראל
---------------

 ערך מורחב – **קמפוס IL**  

בישראל, בשנת 2015 הוקם המיזם הלאומי ללמידה דיגיטלית, קמפוס IL, פלטפורמה מבוססת Open edX ביוזמה משותפת של המיזם הלאומי ישראל דיגיטלית במשרד לשוויון חברתי והמועצה להשכלה גבוהה בסיוע ארגון edX.

ראו גם
------

* Moodle

קישורים חיצוניים
----------------

ויקישיתוף מדיה וקבצים בנושא **Open edX** בוויקישיתוף
* אתר האינטרנט הרשמי של Open edX
* 

* Open edX, ברשת החברתית פייסבוק

* Open edX, ברשת החברתית אקס (טוויטר)

* Open edX, ברשת החברתית LinkedIn

* Open edX, סרטונים בערוץ היוטיוב

* Open edX, הבלוג הרשמי

הערות שוליים
------------

1. ↑  סטנפורד תשתף פעולה עם edX כדי לפתח פלטפורמת למידה מקוונת בקוד פתוח בחינם, באתר אוניברסיטת סטנפורד (באנגלית)
2. ↑  אתרים שמנוהלים עם Open edX, באתר openedx.atlassian.net (באנגלית)
3. ↑  הארכיטקטורה של Open edX, באתר הדוקומנטציה למפתחים של Open edX (באנגלית)
4. ↑  גרסאות שמיות של Open edX, באתר הדוקומנטציה של Open edX (באנגלית)